Jakob Kübarsepp

Jakob Kübarsepp (sündinud 9. veebruaril 1947 Tallinnas) on eesti tehnikateadlane, Eesti Teaduste Akadeemia liige.

Haridus

Õppis Tallinna 2. Keskkoolis (Tallinna Reaalkool) 1954-1965, mille lõpetas 1965. aastal. Õppis aastatel 1965-1970 TPIs (Tallinna Tehnikaülikoolis) mehaanikateaduskonnas, peenmehaanikaseadmete erialal, mille lõpetas 1970. aastal  mehaanikainsenerina (cum laude). Aastatell 1975-1978 jätkas ta õpinguid Tallinna Tehnikaülikooli metallide tehnoloogia kateedri aspirantuuris ning 1980 kaitses kandidaaditöö "Terassideainega titaankarbiidkermiste tehnoloogia ja omadused" Moskva Keemilise Peentehnoloogia Instituudi juures. Aastal 1992 kaitses ta doktoritöö "Terassideainega kermised" Tallinna Tehnikaülikooli juures.

Täiendusõpe

Stažeeris Moskva Teraste ja Sulamite Instituudis 1987; Darmstadti Tehnikaülikoolis ja Kieli Kõrgemas Tehnikakoolis 1994;  Tampere Tehnikaülikoolis 1996.

Teaduskraad ja -kutse

Tehnikateaduste kandidaat 1979 (Moskva Keemilise Peentehnoloogia Instituut, teema "Pulbermetallurgia ja komposiitmaterjalid"); tehnikateaduste doktor 1992 (TTÜ, teema "Terassideainega kõvasulamid"); vanemteadur 1985; dotsent 1989.

Teenistuskäik

Eesti NSV TA Erikonstrueerimisbüroo (SKB) konstruktor ja juhtivkonstruktor 1970-75;
TTÜs 1975-...: pulbermetallurgia labori nooremteadur 1975-78, vanemteadur 1978-85; metallide tehnoloogia kateedri assistent 1985-86, dotsent 1986-92; materjalitehnika instituudi metallide tehnoloogia aseprofessor 1992-97; metallide tehnoloogia professor 1997-...; mehaanikateaduskonna dekaan 1994-2000;  Tallinna Tehnikaülikooli õppeprorektor 2000-2011, 2014-2017.

Teadustöö põhisuunad

Pulbermetallurgia ja komposiitmaterjalid, sh kulumiskindlad keraamilis-metalsed komposiidid; pulbermaterjalide kulumine ja korrosioon; sihtfinantseeritava uurimisteema "Kulumiskindlad materjalid ja kulumine" ja ETF grandi vastutav täitja. Viimaste aastate teadusuuringud on olnud suunatud tööriistamaterjalidele ning nende rakendamisele metallide survetöötlemisel. Teine oluline uurimisvaldkond on seotud suure eritugevusega kulumiskindlate materjalide tehnoloogiaga.
Avaldanud üle 200 teaduspublikatsiooni, sh 1 monograafia, mitme kõrgkooliõpiku ja sõnaraamatu kaasautor. Omab 8 autoritunnistust. Tema juhendamisel on kaitstud 8 magistri- ja 5 doktoritööd

Teadusorganisatoorne ja -administratiivne tegevus

European Powder Metallurgy Association (EPMA) liige; Balti Materjaliühingute Assotsiatsiooni liige (ABMS); Eesti Materjalitehnika Ühingu liige (EMÜ);  Eesti Teadlaste Liidu liige (ETL); Eesti Inseneride Liidu liige (EIL); PHARE Eesti teaduse ja kõrghariduse reformi materjaliteaduse ja geeni/biotehnoloogia keskuse nõukogu liige; TTÜ materjaliteaduse alaste doktorikraadide nõukogu liige; Mehaanikateaduskonna nõukogu esimees 1994-2000; SA TTÜ Materjalitööstustehnoloogia Siirdekeskus nõukogu liige 1999, nõukogu esimees 2003-2006; TTU nõukogu liige 1994; Rahvusvaheline Füüsikaolümpiaad Eestis IPho2012, juhtkomitee liige 2010−2012; Põhja- ja Baltimaade tehnikaülikoolide võrgustike NORDTEK- BALTECH 2012. aasta teaduskonverentsi ja üldkogu BALTECH poolne koordinaator 2011−2012; Kristjan Jaagu stipendiumite ekspertnõukogu, liige 2011−2017; Eesti Kõrghariduse Kvaliteediagentuur, Hindamisnõukogu esimees 2012−2013; Euroopa tehnikaülikoolide võrgustiku CESAER 2014.aasta teaduskonverentsi "Widening participation" ja üldkogu korralduskomisjoni esimees 2014; TTÜ materjaliteaduse instituudi nõukogu liige 2014−2016; IT Akadeemia programmi juhtkomitee liige 2016−2017; Eesti Teaduste Akadeemia akadeemik, Informaatika ja Tehnikateaduste Osakond 2011−...; SA Tallinna Tehnika ja teaduskeskus, nõukogu liige 2012−...; Teadusajakirja "Proceedings of the Estonian Academy of Sciences" toimetaja 2014−...; Teadusajakirja "Powder Metallurgy Progress " rahvusvahelise nõunike kogu liige 2015−...; Eesti Teaduste Akadeemia, Informaatika ja tehnikateaduste osakonna juhataja 2015−...; Rahvusvahelise Inseneripedagoogika Ühingu IGIP seirekomitee president 2016−...; Kristjan Jaagu stipendiuminõukogu esimees 2017−...; Eesti Teadusagentuuri Hindamisnõukogu liige 2018−...

Ühiskondlik tegevus

TPI/TTÜ ametiühingukomitee aseesimees 1987-92; Eesti kõrgkoolide Ametiühingute Liidu "Universitas" üldkogu liige 1989-92.

Tema kohta

EE 2000,14; Professorid läbi aegade. Tln, 2008.